भारत, बेलायत, चीन र अमेरिका विश्वका प्रभावशाली मुलुक भएकाले सामरिक हिसाबले समेत यी देशसँगको सैन्य सम्बन्धले महत्त्व राख्छ । तर, सैन्य र राजनीतिक रूपले उति महत्त्वपूर्ण उपस्थिति नरहेका मुलुकमा समेत सेनापतिको भ्रमण हुनुले भने सैन्य महत्त्वाकांक्षाको घनत्व बढेको आकलन गर्न सकिन्छ । उदाहरणका लागि, सेना प्रमुख क्षत्री लेबनान, संयुक्त अरब इमिरेट्स, फिलिपिन्स, दक्षिण कोरियालगायतका मुलुकमा समेत पुगेका छन् । “यस्ता मुलुकमा भ्रमणको निहुँमा धाइरहनु पदीय दुरुपयोग पनि हो,” सुरक्षा मामिलाका अनुसन्धाता सफल घिमिरे भन्छन् ।
